Subalpinis maumedis

Subalpinis maumedis (Larix lyallii) – spygliuotis medis, priklausantis pušinių (Pinaceae) augalų šeimai. Paplitęs Šiaurės Amerikos šiaurės vakaruose. Auga kalnuose, dideliame aukštyje (1800–2400 m). Savaime paplitęs Aidahe, Montanoje, Britų Kolumbijoje, Vašingtone, Albertoje.

 Matmenys 
Medis 10-25 m aukščio, tačiau pačiose aukštikalnėse gali būti ir mažesnis. 

Stambiausi ir aukščiausi subalpiniai maumedžiai visi užregistruoti augantys Vašingtono valstijoje. Vienas jų išmatuotas Bob Van Pelt 2004 m. spalį, žmogaus krūtinės aukštyje buvo 215,1 cm kamieno skersmens, 31,3 m aukščio ir 18,0 m lajos skersmeniu. Aukščiausias išmatuotas buvo 38,5 m aukščio ir krūtinės aukštyje buvo 101,0 cm kamieno skersmens.conifers.org / Larix lyallii, Big tree


 Apibūdinimas 
Kamienas status. Laja reta, šiek tiek kūgiška. Šakos išsidėsčiusios horizontaliai, netaisyklingai. Spygliai 20-35 mm ilgio, susitelkę į kuokštus po 30-40. Jie melsvai žalios spalvos, rudenį ryškiai pagelsta ir nukrenta. Kankorėžiai 2,5-4 cm ilgio, purpuriniai, bet pasenę paruduoja.

 Amžius 
Subalpiniai maumedžiai ilgaamžiai medžiai. 

Rekordinio amžiaus subalpinio maumedžio pavyzdys kodiniu pavadinimu BAL091 1997 metais buvo gautas Malcolm Hughes, Connie Woodhouse ir Peter Brown nuo netolimų Beikerio ežero Baker lake apylinkių, Montanos valstijoje. Šis medis išdygo 987 metais ir nusibaigė 1997 metais, tai yra augo 1011 metųconifers.org / Larix lyallii, Oldest.

Kitas senas subalpinio maumedžio Margaret Colenutt kolekcinis pavyzdys gautas iš Vatertono Waterton apylinkių (Britų Kolumbijoje) su 838 kamieno rievėmis. 

728 metų senumo subalpinio maumedžio pavyzdys iš vakarų Albertos kaip B.H. Luckman kolekcija, buvo gauta 1980 m. ar 1990 m. pradžioje, kaip tikima medžiui esant gyvam.  

 Savybės 
Subalpinių maumedžių mediena tvirta, kieta, sunki. Subalpinis maumedis gali pakelti itin žemas temperatūras, skurdų dirvožemį, unksmę, todėl dažnai sudaro medžių linijąconifers.org / Larix lyallii.

 Sinonimai 
 Pinus lyallii (Parl.) Parl.theplantlist.org / Larix lyallii Parl.

 Šaltiniai 

 Nuorodos 
 blog.conifercountry.com / Larix Lyallii | Derivations on a survival regime , July 6, 2014 by Michael Kauffmann | Anglų k.

Kategorija:Pušiniai
Kategorija:Medžiai ir krūmai